VENDIM

Nr.138, datë 23.3.2000

PËR KRITERET TEKNIKE TË VLERËSIMIT DHE TË PËRLLOGARITJES SË MASËS SË SHPËRBLIMIT TË PASURIVE PRONË PRIVATE QË SHPRONËSOHEN, TË PASURIVE QË ZHVLERËSOHEN DHE TË TË DREJTAVE TË PERSONAVE TË TRETË, PËR INTERES PUBLIK

ndryshuar me VKM nr.560, date 22.08.2012

ndryshuar me VKM nr.563, date 03.08.2011

ndryshuar me VKM nr.136, date 23.02.2011
ndryshuar me VKM nr.872, date 12.12.2007

ndryshuar me VKM nr.662, date 18.12.2002

        Në mbështetje të nenit 100 të Kushtetutës dhe të neneve 17 dhe 18, të ligjit nr.8561, datë 22.12.1999, "Për shpronësimet dhe për marrjen në përdorim të përkohshëm të pasurisë pronë private për interes publik", me propozimin e ministrit të Punëve Publike dhe ministrit të Bujqësisë dhe Ushqimit, Këshilli i Ministrave

V E N D O S I:


1. Vlerësimi për truallin përcaktohet sipas cmimeve te miratuara, me vendim te Keshillit te Ministrave per trojet urbane, Brenda vijes se verdhe, trojet ne qytete dhe komuna, ne zbatim te ligjit nr.9235, date 29.07.2004 “Per kthimin dhe kompensimin e prones”, te ndryshuar. Ne rastet kur mungojne cmimet e miratuara ne zonat perkatese, vleresimi per truallin percaktohet si mesatare e shitblerjeve qe ka zyra e regjistrimit te pasurive te paluajtshme (ZRPP).ndryshuar me VKM nr.872, date 12.12.2007

Mesatarja e shitblerjeve të përcaktohet bazuar në rajonin e interesuar ku realizohet shpronësimi për interes publik.


Periudha kohore e llogaritjes së mesatares të mos rezultojë më e largët se 3 mujori paraardhës, duke filluar nga data që bëhet kërkesa.


ZRPP-ja detyrohet që deklarimin e mesatares së shitblerjes ta realizojë brenda 5 ditëve nga paraqitja zyrtare e kërkesës, prej subjekteve të interesuar për shpronësim për interes publik.


Dokumenti që lëshohet nga ZRPP-ja përbën akt zyrtar, i cili formulohet me shkrim dhe firmoset nga përgjegjësi i ZRPP-së. Kopja e tij ruhet pranë ZRPP-së.


Në rastet kur në rajonin e interesuar për shpronësime për interesa publike mungojnë treguesit e shitblerjes, vlerësimi të përcaktohet me metodën e krahasimit të drejtpërdrejtë, me shitblerjet e rajoneve të tjera, sipas kritereve të mëposhtëm:


a) Të vendndodhjes së pronës (klasifikuar sipas vendimit nr.722, datë 19.11.1998, të Këshillit të Ministrave, "Për miratimin e rregullores së urbanistikës").


- turistike;


- urbane;


- suburbane;


- rurale.


b) Të përshtatshmërisë inxhinierike të truallit për të mbajtur struktura ndërtimore.

2. Vlerësimi për objektet e banimit të përcaktohet si mesatare e shitblerjeve, përcaktuar nga ZRPP-ja, sipas procedurës për rastin e truallit.


- Në rastet kur mungojnë treguesit e shitblerjeve, vlerësimi të përcaktohet me metodën e kostos së ndërtimit, duke përdorur si bazë çmimet e Entit Kombëtar të Banesave.

3. Vlerësimi për objektet e ndërtimit, industriale, bujqësore etj., të përcaktohet me metodën e kostos së ndërtimit nga ministritë përkatëse,  dhe konkretisht:


- çmimet të merren si mesatare e tregut;


- vlerësimit t'i zbritet amortizimi.


4. Vlerësimi të bëhet sipas formularit nr.1, i cili i bashkëlidhet këtij vendimi.


5. Vlerësimi për tokën bujqësore, token pyjore, kullotat dhe livadhet percaktohet sipas cmimeve te miratuara me Vendim te Keshillit te Ministrave, ne zbatim te ligjit nr.9235, date 29.07.2004 “Per kthimin dhe kompensimin e prones”, te ndryshuar. Ne rastet kur mungojne cmimet e miratuara per zonat perkatese, vleresimi per token bujqesore, token pyjore, kullotat dhe livadhet percaktohet si mesatare e shitblerjeve qe ka zyra e regjistrimit te pasurive te paluajtshme (ZRPP). Vleresimi per bimet drufrutore, pyjet dhe fidanishtet e perhershme percaktohet si mesatare e shitblerjeve, qe ka ZRPP-ja.VKM nr.872, date 12.12.2007

Në rastet kur mungojnë treguesit e shitblerjeve, të deklaruara me shkrim nga ZRPP-ja, subjektet e interesuar për shpronësim kërkojnë, pranë strukturave të ministrisë se Bujqesise dhe te Ushqimitvkm nr.662,18.12.2002, vlerësimin teknik dhe përllogaritjen e shpërblimit të pronës private, që kërkohet të shpronësohet.


Kritere të vlerësimit teknik të përllogaritjes së shpërblimit të pasurive pronë private do të merren:


- Për tokën bujqësore (në kuptim të vlerësimit si faktor prodhimi, lidhur me pjellorinë natyrale), pa bimësinë e kultivuar:


a) Kategoria e tokës, sipas bonitetit që kanë drejtoritë e bujqësisë dhe ushqimit.


b) Qenia nën ujë ose mbi ujë, ujitja, që përcaktohet nga drejtoria e ujërave, në kuadër të sistemit të ujitjes për zonën.


c) Largësia nga qendra urbane, që përcaktohet sipas "Rregullores së urbanistikës".


- Për bimët dru-frutore vlerësimi do të bëhet me metodën e kostos (investimi i kryer dhe shpenzimet ushtrimore). Vlerësimi realizohet për rrënjë (në pemë frutore, ullinj, agrume, pjergulla dhe ereke), për njësi sipërfaqeje (m2, dynym, ha) për vreshta, fidanishte dhe luleshtrydhe.

Në vlerësim merren për bazë investimet faktike, të realizuara, si dhe tërësia e shpenzimeve, duke reflektuar vlerat e amortizimit vjetor, të amortizimit shëndetësor dhe tregues të tjerë, që përcaktohen me udhëzim të veçantë të Ministrisë së Bujqësisë dhe ushqimit.


- Për bimët e arave vlerësimi të kryhet në bazë të prodhimit të pritshëm, të vlerësuar me çmimet e tregut.

            ç)Mbeshtetur ne kriteret e percaktuara ne shkronjat “a”, “b”, dhe “c”, vlera e tokes bujqesore, qe do te shpronesohet, te percaktohet sipas lidhjes nr.1, qe i bashkelidhet ketij vendimi vkm nr.662,18.12.2002

Kriteret e vlerësimit për pyjet, livadhet, kullotat dhe tokat bujqësore të jenë si më poshtë:


a) Boniteti i tokave pyjore dhe kullosore, pyjeve dhe livadheve, si dhe kapaciteti mbajtës i kullotave dhe i livadheve.


b) Vlera mjedisore, ekologjike dhe funksioni i tokës pyjore dhe kullosore (prodhues, mbrojtës, turistik, zonë e mbrojtur, etj.).


c) Vendndodhja gjeografike (zonë bregdetare, kodrinore e malore) dhe afërsia apo largësia nga qendrat e banuara, në varësi të funksionit.


ç) Vlera e materialit drusor e jodrusor, bimëve mjekësore, eterovajore, tanifere dhe faunës së egër.


d) Niveli i investimeve dhe infrastrukturës.

 
6. Agjencia e Kthimit dhe Kompensimit te Pronave, Brenda 7 diteve, duhet te vere ne dispozicion te subjekteve te interesuara cmimet e miratuara me Vendim te Keshillit te ministrave, ne zbatim te ligjit nr.9235, date 29.07.2004 “Per kthimin dhe kompensimin e prones”, te ndryshuar, per zonat perkatese, ku do te realizohet shpronesimi per interes publik. VKM nr.872, date 12.12.2007
7. Ministri pergjegjes per investimet publike ne akset rrugore kombetare ka te drejte te aplikoje procedure perjashtimore me cmimin qe caktohet sipas kesaj pike, per vleresimin e siperfaqeve qe shpronesohen, pavaresisht nga kategoria e tyre ne te gjitha rastet kur konstaton se cmimi i vleres sipas pikes 1 te ketij vendimi, eshte me i vogel se 100% e mesatares se shitblerjes qe ka zyra e regjistrimit te pasurive te paluajtshme ose me i larte se 100% e saj.
Në të gjitha rastet e kryerjes së shpronësimit për akset rrugore kombëtare, struktura përgjegjëse, që merret me procedurën e shpronësimit, është e detyruar të verifikojë me Zyrën Qendrore të Regjistrimit të Pasurive të Paluajtshme, sipas procedurës dhe kritereve të pikës 1 të këtij vendimi, çmimin e hartës së vlerës me mesataren e shitblerjeve. Procedura përjashtimore iniciohet nga ministri përgjegjës për investimet publike në akset rrugore kombëtare vetëm kur, për këtë procedurë, Ministri i Financave i ka dhënë miratimin paraprak me shkrim. Përgjigjja e Kryeregjistruesit të Zyrës Qendrore të Regjistrimit të Pasurive të Paluajtshme dhe Ministrit të Financave është pjesë përbërëse e dosjes së shpronësimit. Kur Ministri i Financave, në bazë të interesit publik, refuzon dhënien e miratimit, procedura e vlerësimit vijon në bazë të hartës së vlerës." VKM nr.136, date 23.02.2011.

7.1  Përjashtimisht, për investimet në akse rrugore kombëtare, shpronësohen edhe zotëruesit privatë të objekteve/pasurive të paluajtshme të paregjistruara në regjistrat publikë të Zyrës së Regjistrimit të Pasurive të Paluajtshme. Enti që bën shpronësimin, ka të drejtë të kryejë procedurat e shpronësimit ndaj zotëruesve të këtyre pasurive, pas plotësimit të kushteve të mëposhtme:

a) Zotëruesit e objektit janë në proces administrativ pranë ALUIZNI-t sipas ligjit nr.9482, datë 3.4.2006 "Për legalizimin, urbanizimin dhe integrimin e ndërtimeve pa leje, të ndryshuar;

b) Ndërtimi pa leje ose shtesa pa leje, që zotëron subjekti që shpronësohet, gëzon statuset i vetëdeklaruar e i kualifikuar më parë për leje legalizimi nga ALUIZNI, sipas të gjitha kritereve të vendimit nr.438, datë 28.6.2006 të Këshillit të Ministrave "Për përcaktimin e kritereve, të procedurave dhe dokumentacionit të zbatueshëm, për të kualifikuar objektet në ndërtim, që legalizohen ose jo", të ndryshuar;

c) Zotëruesit e objektit janë në proces për t'u pajisur me leje legalizimi pasi:

i) disponohet një akt i Këshillit të Ministrave, i botuar në Fletoren Zyrtare, në zbatim të ligjit nr.9482, datë 3.4.2006, të ndryshuar, që identifikon objektin e tyre dhe këtë subjekt (person fizik/juridik) si zotërues të objektit pa leje apo shtesës pa leje në parcelën ndërtimore; apo

ii) subjekti zotërues ka ngritur objektin në tokë të tij/shtetit dhe nuk është skualifikuar nga procedura e legalizimit.

Procedurat e mësipërme të shpronësimit quhen të kryera nga çasti kur zotëruesi i objektit pa leje apo shtesës pa leje i nënshkruan entit që kryen shpronësimin deklaratën sipas aneksit 1, dhe hyn në fuqi vendimi i Këshillit të Ministrave.

Të gjitha detyrimet ndaj personave të tjerë dhe të tretëve, në lidhje me të drejtat e pronës, zgjidhen nga zotëruesi.

Përjashtimisht, në zbatim të detyrimeve sipas këtij akti, ALUIZNI qendror, për të gjitha dosjet e subjekteve vetëdeklaruese, të kualifikuar, sipas paragrafit 1, arkivon me shënim të veçantë dosjen dhe pezullon çdo veprim administrativ të mëtejshëm me marrjen e urdhërimit për pezullim nga ministria e linjës. Këto dosje të ALUIZNI-t arkivohen si praktika të veçanta pas dërgimit nga MPPT-ja të listës së pasurive dhe numrit rendor të subjektit në vendimet respektive të Këshillit të Ministrave dhe janë subjekt depozitimi në Arkivin e Shtetit.".

2. Përmbajtja e pikës 1 të këtij vendimi zbatohet edhe për kërkesat për shpronësim, të cilat janë publikuar para hyrjes në fuqi të këtij vendimi. Për këto raste, struktura përgjegjëse që merret me procedurën e shpronësimit autorizohet të përfundojë procedurën, për këtë kategori objektesh, brenda 30 (tridhjetë) ditëve.VKM nr.563, date 03.08.2011

Ky vendim hyn në fuqi pas botimit në Fletoren Zyrtare dhe i shtrin efektet e tij deri në datën 01.05.2013. ndryshuar me VKM nr.560, dt.22.08.2012

Ky vendim hyn në fuqi pas botimit në Fletoren Zyrtare.

KRYEMINISTRI

Ilir Meta

